1977R1868 — SK — 01.05.2004 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE KOMISIE (EHS) č. 1868/77

z 29. júla 1977,

ktorým sa stanovujú podrobné pravidlá pre uplatňovanie nariadenia (EHS) č. 2782/75 o výrobe a obchodovaní s násadovými vajciami a kurčatami domácej hydiny







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami ( 1 ), zmenené a doplnené nariadením (EHS) č. 368/76 ( 2 ), najmä na jeho článok 15, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom ( 3 ), zmenené a doplnené nariadením (EHS) č. 369/76 ( 4 ), najmä na jeho článok 15, so zreteľom na nariadenie Rady (EHS) č. 2782/75 z 29. októbra 1975 o výrobe a obchodovaní s násadovými vajciami a kurčatami domácej hydiny ( 5 ), najmä na jeho článok 17, keďže nariadenie (EHS) č. 2782/75 ustanovuje určité pravidlá o výrobe a obchodovaní s násadovými vajciami a kurčatami domácej hydiny; keďže na zabezpečenie uplatňovania týchto pravidiel je potrebné prijať vykonávacie pravidlá týkajúce sa prideľovania rozlišovacích čísel, označení na vajciach a baleniach a oznamovania potrebných informácií; keďže na určenie druhu činnosti, ktorou sa daný subjekt zaoberá, musí každý subjekt dostať rozlišovacie registračné číslo, ktoré vychádza z kódu stanoveného v každom členskom štáte; keďže nariadenie Komisie (EHS) č. 95/69 zo 17. januára 1969, ktorým sa vykonáva nariadenie (EHS) č. 1619/68 o obchodných normách pre vajcia ( 6 ), zmenené a doplnené nariadením Rady (EHS) č. 2772/75 z 29. októbra 1975 o obchodných normách pre vajcia ( 7 ), ustanovuje identifikáciu a obchodovanie s inkubovanými vajciami, s ktorými sa neobchodovalo pred nasadením do liahne a obchoduje sa s nimi ako s priemyselnými vajciami; keďže štatistika, z ktorej vychádzajú krátkodobé a dlhodobé odhady, musí byť porovnateľná; keďže mesačné výkazy vypracované členskými štátmi by sa preto mali zosúladiť; keďže zber informácií by bolo možné zjednodušiť zavedením štandardného tlačiva výkazu; keďže súčasné informácie o obchode s kurčatami vo vnútri spoločenstva nepostačujú na stanovenie krátkodobých odhadov výroby; keďže by sa mali prijať osobitné opatrenia pre tie členské štáty, ktoré nemajú štruktúry potrebné na zber týchto informácií; keďže je v kompetencii každého členského štátu, aby zaviedol pokuty za porušovanie týchto ustanovení; keďže na účel zjednodušenia pravidiel by sa malo zrušiť nariadenie Komisie (EHS) č. 2335/72 z 31. októbra 1972, ktorým sa vykonáva nariadenie Rady (EHS) č. 1349/72 o výrobe a obchodovaní s násadovými vajciami a kurčatami domácej hydiny ( 8 ), naposledy zmenené a doplnené nariadením (EHS) č. 373/73 ( 9 ); keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE:







Článok 1

1. Všetky žiadosti o registráciu jedného zo subjektov uvedených v článku 1 (3) nariadenia (EHS) č. 2782/75 sa zašlú na adresu príslušného orgánu členského štátu, na území ktorého má daný subjekt sídlo. Tento orgán pridelí zaregistrovanému subjektu rozlišovacie číslo obsahujúce jeden z nasledujúcich znakov:

▼M4

AT namiesto Austria (Rakúsko)

▼B

B pre Belgicko

▼A2

CZ pre Českú republiku

▼B

D pre Spolkovú republiku Nemecko

DK pre Dánsko

▼A2

EE pre Estónsko

▼A1

E pre Grécko

▼M1

ESP pre Španielsko

▼B

F pre Francúzsko

▼M4

FIN namiesto Finland (Fínsko)

▼B

I pre Taliansko

IRL pre Írsko

▼A2

CY pre Cyprus

LV pre Lotyšsko

LT pre Litvu

▼B

L pre Luxembursko

▼A2

HU pre Maďarsko

MT pre Maltu

▼B

NL pre Holandsko

▼A2

PL pre Poľsko

▼M1

PORT pre Portugalsko

▼A2

SI pre Slovinsko

SK pre Slovensko

▼M4

SE namiesto Sweden (Švédsko)

▼B

UK pre Spojené kráľovstvo

spolu s identifikačným číslom, ktoré sa pridelí tak, aby bolo možné určiť činnosť, ktorou sa daný subjekt zaoberá.

2. Členské štáty bezodkladne oznámia Komisii každú zmenu kódu rozlišovacích čísel používaných na určenie činností, ktorými sa subjekty zaoberajú.

▼M2

Článok 2

1. Jednotlivé označovanie násadových vajec používaných na produkciu kurčiat sa vykoná vo výrobnom subjekte, ktorý na vajcia vytlačí svoje rozlišujúce číslo. Písmená a čísla najmenej 2 mm vysoké a 1 mm široké sa uvedú nezmazateľným čiernym atramentom.

2. Členské štáty môžu povoliť označovanie násadových vajec odlišne od spôsobu uvedeného v odseku 1, a to za predpokladu, že bude čierne, nezmazateľné, jasne viditeľné a s plochou najmenej 10 mm2. Také označenie sa urobí pred vložením do inkubátora buď vo výrobnom zariadení alebo v liahni.

Na obaloch alebo kontajneroch akéhokoľvek druhu, v ktorých sa prevážajú vajcia, musí byť uvedené rozlišujúce číslo výrobného zariadenia.

Členské štáty vykonávajúce túto právomoc o tom informujú ostatné členské štáty a Komisiu a oznámia im ustanovenia prijaté na tento účel.

3. Medzi členskými štátmi sa môžu prevážať alebo predávať iba násadové vajcia označené podľa odseku 1 alebo podľa odseku 2.

▼B

Článok 3

Na označenia na baleniach ►M2 ————— ◄ sa použije nezmazateľný čierny atrament, pričom označenia sú vo forme písmen alebo čísel, ktoré sú najmenej 20 mm vysoké, 10 mm široké a 1 mm hrubé.

Článok 4

1. Štandardné tlačivo výkazu, na ktorý sa vzťahuje článok 10 nariadenia (EHS) č. 2782/75, je uvedené v prílohe I. Tento výkaz zasielajú členské štáty Komisii každý kalendárny mesiac najneskôr do štyroch týždňov od konca mesiaca, na ktorý sa vzťahujú príslušné údaje.

▼M3

1a. From 3 October 1990 to 31 December 1992, Germany shall undertake the separate transmission of the statistics under Part I of the summary referred to in paragraph 1 for the former German Democratic Republic.

▼B

2. Na zber informácií z liahní uvedených v článku 9 (1) nariadenia (EHS) č. 2782/75 môžu členské štáty ako výkaz použiť štandardné tlačivo (časť I) obsiahnuté v prílohe I.

3. Členské štáty môžu ustanoviť, aby sa v prípade jednodňovej hydiny vystavilo niekoľko kópií sprievodného dokladu uvedeného v článku 13 nariadenia (EHS) č. 2782/75. V tomto prípade sa jedna kópia dokladu zašle príslušnej agentúre uvedenej v článku 16 uvedeného nariadenia pri dovoze alebo vývoze alebo pri obchode vo vnútri spoločenstva.

4. Členské štáty, ktoré uplatnia postup uvedený v odseku 3, informujú o tom ostatné členské štáty a Komisiu.

Článok 5

Členské štáty prijmú všetky potrebné opatrenia na postihovanie každého porušenia nariadení o výrobe a obchodovaní s násadovými vajciami a kurčatami domácej hydiny.

Článok 6

Do 30. januára každého roka členské štáty zasielajú Komisii štatistické údaje o štruktúre a činnosti liahní na štandardnom tlačive uvedenom v prílohe II.

Článok 7

Nariadenie (EHS) č. 2335/72 sa týmto ruší.

Článok 8

Toto nariadenie nadobúda účinnosť 1. januára 1978.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









PRÍLOHA I









PRÍLOHA II

►(4) A1

►(4) M1

►(4) M4

►(4) A2